cyanic-selkie/wikianc huggingface dataset:
Osa i Perm kraj
Han vart grunnlagd i 1591 som sloboda Novonikolskaja (russisk: Новонико́льская) og vart seinare ei festning. I eit dokument frå 1623 vert det referert til busetnaden som sloboda Osinskaja Nikolskaja (russisk: Осинская Никольская, i 1678 som sloboda Osinskaja (russisk: Осинская, og i 1732 som landsbyen (selo) Osa. Han fekk byrettar i 1739.
Robert Nisbet
Robert Alexander Nisbet var ein amerikansk sosiolog, professor ved University of California, Berkeley, rektor for University of California, Riverside og Albert Schweitzer-professor ved Columbia University.
Bakgrunn
Robert Nisbet blei fødd i Los Angeles i 1913. Han voks opp med tre brør og ei søster i Maricopa County, der far hans dreiv eit tømmerlager.
Studiar ved Berkeley enda i ei doktoravhandling i sosiologi i 1939. Ved Berkeley «fann Nisbet et kraftfullt forsvar for institusjonar på mellomnivå i 1800-talet si europeiske konservative tenking. Nisbet såg i tenkarar som Edmund Burke og Alexis de Tocqueville—så godt som ukjende i den amerikanske akademiske verda—eit argument for det han kalte  'konservativ pluralisme.'»
Karriere
Han fekk ansettelse der i  1939. Etter teneste i den amerikanske hæren under andre verdskrigen, då han var stasjonert på Saipan i Stillehavet, grunnla Nisbet det Sosiologiske fakultet ved Berkeley, og var ei kort tid leiar der. Nisbet forlet eit kaotisk Berkeley i 1953 for å bli dekan for University of California i Riverside, og seinare rektor. Nisbet blei ved University of California til 1972, og flytta så til University of Arizona i Tucson. Kort deretter blei han utnemnd til det prestisjefylte Albert Schweitzer-professoratet ved Columbia University.
Etter pensjonering frå Columbia i 1978 fortsette Nisbet det vitskaplege arbeidet sitt i åtte år ved American Enterprise Institute i Washington D.C. I 1988 bad president Reagan han om å halde Jefferson-foredraget innan humaniora, sponsa av National Endowment for the Humanities.
Robert Nisbett døyde ved 82 års alder i Washington, D.C.
Idéar
Nisbets første viktige verk, The Quest for Community (1953) hevda at moderne sosialvitskapleg individualisme fornekta ei viktig menneskeleg hengjevnad mot fellesskap ved å etterlate menneske utan støtte frå kvarandre, for å motvirke statens sentraliserande tendens.
Ein ser på han som etterfølgar etter Emile Durkheim i forståinga av moderne sosiokulturelle system og deira tendens. Nisbet, som ofte er blitt identifisert med høgresida, begynte karrieren som venstresinna, men seier seg seinare å ha blitt omvenda til ein slags konservativ filosofi.
Han interesserte seg særskilt for framstegstanken i historie og innverknad.
Nisbet engasjerte seg i mange forskjellige velgjerande organisasjonar og grunnla også nokon sjølv.
Golaj
Golaj er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Has.
Ved folketeljinga i 2011 hadde den dåverande landkommunen Golaj 6 187 innbyggjarar.
Tidlegare administrativ inndeling
Fram til år 2000 var Golaj ein del av distriktet Has. Den dåverande landkommunen omfatta busetnadene:
Carnot-syklus
Carnot-syklus er ein idealisert prosess innan termodynamikken der ein varmekraftmaskin, ein Carnot-maskin, utfører arbeid ved å ta opp varme i eit reservoar ved ein temperatur T1 og avgje varme til eit reservoar med ein lågare temperatur T2. Maskinen er tenkt å bestå av ein lukka sylinder med eit bevegeleg stempel og ei gassmengd innstengd i sylinderen.
Krinsprosessen vart skildra av og kalla opp etter Nicolas Léonard Sadi Carnot i 1824 og utvida av Benoit Paul Émile Clapeyron i 1830- og 1840-åra. Det kan visast at dette er den mest effektive krinsprosessen for å omforme ei mengd varmeenergi til arbeid, og motsett.
Senter for praktisk kunnskap
Senter for praktisk kunnskap (SPK) er eit tverrfagleg utdannings- og forskingssenter ved Nord universitet, administrativt lagt under Fakultet for lærarutdanning og kunst og kulturfag. Her driv ein med tverrfagleg forsking, undervising og ph.d.-rettleiing. Senteret vart skipa i 1997 ved det som då var Høgskulen i Bodø for å stimulera til forsking og kritisk refleksjon innan alle typar praksisar, særleg yrkes- og profesjonspraksisar. Senteret hadde eit hovudansvar for søknaden om og drifta av doktorgradsprogrammet Ph.d. i studium av profesjonspraksis frå akkrediteringa i 2009 fram til fusjonen i 2016 mellom Universitetet i Nordland, Høgskulen i Nesna og Høgskulen i Nord-Trøndelag til Nord universitet.
SPK har eit samansett forskingsmiljø som særleg studerer profesjonar, profesjonsutøving og profesjonskvalifisering.
Forskningsgrupper
Forskarar ved Senter for profesjonsstudium er organisert i to forskingsgrupper:
Forskingsgruppene har spesialisert seg på studium av praktisk kunnskap eller praxis og på kunnskapsutvikling i praksis der både etiske og kvalitative spørsmål i ulike typar praksisar står sentralt. Forskingsgruppa for borderologi studerer kunnskap i grenseland mellom praksisar og har eit samarbeid med Universitetet i Murmansk om master i borderologi, det å leva på grensene mellom to land. Prosjektet var opphavleg finansiert av Utanriksdepartementet.
Aktivitetar
Senter for praktisk kunnskap har ei rad prosjekt og aktivitetar, blant anna:
Bakgrunnsstoff
Senter for praktisk kunnskap
Bundesvision Song Contest 2008
Bundesvision Song Contest 2008 (BuViSoCo 2008) var den fjerde gongen Bundesvision Song Contest vart arrangert. Tevlinga vart halden i TUI Arena i Hannover i Niedersachsen. Finalen fann stad torsdag 14. februar. Brandenburg vann tevlinga med songen «Auf Kiel», sungen av Subway to Sally.
John Norem
John Norem var ein norsk sakførar, høgsterettsadvokat og politikar frå Stavanger. Han var ordførar i Stavanger, stortingsrepresentant for Høgre og fylkesmann i Rogaland.
Norem var kjøpmannsson. Han tok i 1912 juridisk embetseksamen og etablerte deretter sakførarforretning i heimbyen, der han arbeidde som sekretær for Vestlandske Hermetikkfabrikkers Forening og De norske Hermetikkfabrikkers Landsforening. Frå 1916 til 1919 var han i tillegg leiar i Hermetikkfabrikkenes Importforening. I 1935 tok han over som styreformann i Rosenberg Mekaniske Verksted.
Norem engasjerte seg politisk i og for partiet Høgre. I 1916 vart han vald inn i bystyret i Stavanger, og vart der verande til 1931. Åra 1922-25 var han ordførar. Norem møtte så fyrste gongen på Stortinget nokre veker i 1924 som vararepresentant frå valkrinsen Kristiansand, Mandal, Flekkefjord, Stavanger, Haugesund. Frå 1925 til 1933 representerte han same valkrinsen på Stortinget med fast sete. Alle desse ni åra var han nestformann i Sosialkomiteen. Han var sentralstyremedlem i Høgre frå 1927 til-34.
Norem var fylkesmann i Rogaland frå 1932 til 1941 og på ny frå våren 1945 til 1958. Han vart avsett i juli 1941 då han motsette seg Nasjonal Samling sin politikk for å overta kontrollen med kommunane.
Norem var kommandør av St. Olavs Orden frå 1952.
Prut-traktaten
Prut-traktaten vart signert ved breidda av elva Prut mellom Det osmanske riket og Det russiske tsardømet den 21. juli 1711 og enda den russisk-tyrkiske krigen (1710–1711). Krigen var eit nederlag for Russland, men avtalen innebar at osmanarane trekte seg frå den store nordiske krigen, slik at russarane kunne konsentrere seg om andre motstandarar (hovudsakleg Sverige).
Avtalen gav Azov attende til osmanarane, Taganrog og fleire russiske festningar skulle øydeleggjast, og tsaren måtte love å ikkje blande seg inn i sakene til Det polsk-litauiske samveldet, som russarane i aukande grad klarte å påverke.
Inuvialuktun
Inuvialuktun eller vest-kanadisk inuittspråk er tre inuitt-dialektar  brukt nord i  Nordvestterritoria blant dei kanadiske inuittane som kallar seg sjølv  inuvialuitfolk.
Inuvialuktun er eitt av dei elleve offisielle språka i Nordvestterritoria. Språket blir skrive med det latinske alfabetet – det er ingen tradisjon for å bruke inuittisk stavingsskrift. Språket har tre dialektar, og Inuvialuktun kan sjåast som ei strategisk eller språkpolitisk motivert samling av desse tre klart åtskilde dialektane.
Dialektar
Inuvialuktun-dialektane er alle alvorleg truga språk, sidan engelsk overtar som det ålmenne talespråket mellom folk i dette området. I følgje Inuvialuit Cultural Resource Centre, brukar berre 10% av dei omtrent 4,000 inuvialuittane inukitut, og berrre 4 %  brukar språket som heimespråk.
Frå aust til vest er inuktitut-dialektane natsilingmiutut', inuinnaqtun og siglitun.
Filter i signalhandsaming
Filter innanføre signalhandsaming er ein funksjon som på ein eller annan måte endrar eit signal som passerer gjennom det. Eit filter kan ha linært eller ulineært transferfunksjon, og det kan vera tidsinvariant eller tidsvarierande. Ein viktig klasse av filter er lineære og tidsinvariante: LTI-filter. Ein annan viktig klasse er periodisk tidsvarierande filter, som blir nytta i samband med multirate signalhandsaming. Tidsvarierandre filter er filter som har tidsvarierande transferfunksjon, som adaptive filere. Ulineære filre er filre som har eit ulineært tilhøve mellin inn- og utganhssignal; medianfilre er eit typisk døme.
Analoge og digitale filter
Ein skil mellom analoge og digitale filter. Analoge filter handsamar analoge signal (signal som er kontinuerlege i tid og amplitude). Analoge filter kan vera passive eller aktive. Passive filter er ofte ikkje like nøyaktive som aktive filter, men dei er likevel vanlege. Eit typisk døme der passive filter dominerer er delfilter i høgtalarar. Aktive filter blir ofte realisert ved hjelp av operasjonsforsterkarar, men filter som arbeider med høge frekvensar blir realiserte med diskrete transistorar. Digital filter handsamar diskrete sekvensar, som i praksis er sampla og kvantiserte signal (signal som er definerte berre ved sampeltidspunkta og som har eit endeleg antal mulege amplitudenivå). Digittale filere kan realiserast i form av programvare eller direkte i maskinvare, som ein FPGA eller ein ASIC. Det er ingen prinsipiell skilnad mellom å realisera eit digitalt filter i program- eller maskinvare. Sokalla svitsja kondensatorfilre handsamar analoge signal, men dei arbeider med diskretisert tidsakse. Svitsja kondensatorfilter er ofte ein del av ein integrert krins.
Ketsalar
Ketsalar er fuglar i trogonfamilien, Trogonidae, med sterke, klåre farger. Dei finst i skog, spesielt i fuktig høgland, med fem artar frå slekta Pharomachrus utelukkande neotropiske, medan den eine Euptilotis-arten er nesten heilt avgrensa til vestlege Mexico, marginalt òg i tilstøytande statar i USA. Dei har iriserande grøne eller gyllengrøne farger på vengdekkarar, rygg, bryst og hovud, og dei har raud buk og underside. Dei viser sterkt kjønnsdimorfisme i fjørdrakta, delar av fjørdrakta hos hoer er brun eller grå. Desse fuglane lever hovudsakleg einslege av frukt, bær, insekt og små virveldyr som froskar. Trass den klåre fjørdrakta, kan dei vere overraskande lite synlege der dei lever i skogkledde habitat.
Filter i signalhandsaming
LTI-filter
Føremålet med eit LTI-filter er som oftast å endra amplitudespekteret til signalet som passerer gjennom filteret, men amplitude- og fasereresponsen er ikkje uavhengige av kvarandre, så når ampltitudespektret blir endra blir òg fasrespektret endra. Sokalla allpassfilter endrar berre fasen til signalet som passerer gjennom filteret; amplituderesponsen er flat.
Vanlege filterkarakteristikkar
LTI-filter kan ha vilkårleg frekvensrespons, men fire responsar er så vanlege at det er grunn til å nemna dei spesielt:
Ketsalar
Etymologi
Fellesnamnet 'ketsal' er frå nahuatl quetzalli, 'store briljante halefjør' eller 'haledekkfjør' frå ketsalar, rota quetz, 'stå opp', brukar ein for å referere til fjørpryd.
Nemninga 'ketsal' vart opphavleg brukt berre for arten praktketsal, Pharomachrus mocinno, den berømte langhala ketsalen i Sentral-Amerika, som er nasjonalfuglen i Guatemala. Framleis refererer ofte ketsal til denne arten spesifikt, men ketsal er òg fellesnamn for alle artar av slektene Pharomachrus og Euptilotis.
Slektnamnet Pharomachrus er frå gresk pharos, 'kappe', og makros, 'lang', det refererer til veng og haledekkfjør hos praktketsal.
Artslista
Ketsalar i rekkjefølgje etter IOC World Bird List V11.2, 2021, med norske namn etter Norske navn på verdens fugler:
Slekt Euptilotis
Slekt Pharomachrus
Brungumptapakulo
Skildring
Populasjonen er ikkje estimert og er trudd å vere stabil. Arten er klassifisert som livskraftig.
Om tapakuloar generelt
Tapakuloar lever i tett vegetasjon på eller nær bakkenivå og finst hovudsakleg i fjellområda i utbreiingsområdet sitt. Dei kan vere særs krevjande å observere ettersom dei spring i underskogen på ein musaktig måte. Artane er terrestriske, har korte venger og fuglane har derfor dårlege flygeevner. Dei har kraftige bein, godt egna til livet på grassletter og i underskog. Stjerten er oppreist. Dei vert enklast oppdaga og identifisert med hjelp av kjenneteikn i songen.
Left Front
Left Front er ein valallianse i India som har omfatta ulike venstreorienterte parti.
Medlemsparti
Vest-Bengal
Tripura
Kerala
I Kerala er ein allianse av venstreparti, leidd av CPI(M), kjend som Left Democratic Front og dannar ei gruppe i høve til delstatsforsamlinga.
Fado
Fado er ein type portugisisk folkesong som vert dyrka i byane og er kjenneteikna av melankolske tekstar og melodiar. Fado kan til dømes skildra tema som smertefylt og ufullført kjærleik, sjalusi, sorg over dei som har døydd, lengting attende til farne tider, lengting etter heimlandet eller heimstaden, venting, vanskane ved å leve og så bortetter. Songane vert framført av ein mann eller ei kvinne, akkompagnert av gitar og dobbeltstrenga portugisisk gitar.
Det finst to hovudstilar innanfor fado. Den eine hovudstilen skriv seg frå byen Lisboa, den andre frå byen Coimbra. Fadoen frå Coimbra er knytt til dei akademiske tradisjonane i denne byen (som har det eldste universitetet i den portugisisktalande parten av verda), og har som tema livet til studentane og tilhøva ved universitetet. Denne typen fado vert tradisjonelt berre sunge av menn. Fadoen frå Lisboa, som har opphav i dei folkelege stroka  Alfama, Castelo, Mouraria, Bairro Alto, Madragoa, er generelt meir underhaldande i val av tema og dessutan meir gledefylt enn fadoen frå Coimbra,  og vert tradisjonelt sunge av både kvinner og menn. Melodisk og lydleg skil fadoen frå Coimbra seg markant frå fadoen frå Lisboa, sjølv om musikkinstrumenta vanlegvis er dei same.
Otsjor
Otsjor (russisk Очёр) er ein by i Perm kraj i Russland med om lag 15 000 innbyggjarar. Han ligg ved elva Otsjor, ei sideelv til Kama, rundt 90 km vest for Perm.
Fado
Fado er ført opp på SN-organisasjonen UNESCO si liste over meisterverka i den munnlege og immaterielle verdsarven.
Kjende fado-utøvarar er mellom anna Amália Rodrigues, Dulce Pontes, Carlos do Carmo, Mariza, Mafalda Arnauth, António Zambujo, Ana Moura, Camané, Carminho, Mísia og Cristina Branco.
Otsjor
I nærleiken av Otsjor er det sidan 1952 gjort fleire viktige funn av permiske fossile reptil (særskild therapsida).
Kristen Aalborg
Kristen Andersen Aalborg var ein norsk gardbrukar frå Tynset som representerte Hedmark fylke og Bondepartiet på Stortinget 1925-27.
Aalborg var son til ein gardbrukar. Sjølv var han elev ved Vonheim folkehøgskole vinteren 1882-83 og ved amtsskulen 1884-85. Elles arbeidde han på farsgarden til han sjølv tok over drifta i 1903. Jamsides var han i åra frå 1899 til 1920 agent for livsforsikringsselskapet Idun.
I 1914 var Aalborg med å stifte Tynset Tømmersalgsforening, og var formann i laget i fleire år. Elles styremedlem i Glommens Skogeierforening og i Sevilla Elektrisitetsverk.
Aalborg var medlem i skulestyret 1906-12 og overformyndar i Tynset 1921-24. Frå 1911 var han medhjelpar åt soknepresten.
Aalborg var i årevis ein aktiv deltakar i musikklivet på Tynset.
Hausten 1924 vart han vald til stortingsmann for Bondepartiet, og var perioden 1925-27 nestformann i Protokollkomiteen på Stortinget.
Gadsden Peaks
Gadsden Peaks er ei rekkje fjelltoppar på ein 5 nautiske mil lang rygg. Dei har ei høgd på over 2500 moh og ligg 5 nautiske mil vest-sørvest for Lange Peak i Lyttelton Range i Admiralty Mountains i Antarktis. Dei vart kartlagde av US Geological Survey frå landmålingar og flyfotografi i U.S. Navy, 1960–63, og namngjevne av Advisory Committee on Antarctic Names etter Michael Gadsden, ein radioforskar ved McMurdo-basen, 1965–66 og 1967–68.
Påskeprosesjon
Påskeprosesjon er ein kyrkjeleg prosesjon som finn stad i samband med påskehøgtida. Slike prosesjonar finn gjerne stad under den stille veka innan katolske og ortodokse tradisjonar.
Fijiansk
Fijiansk er eit oseanisk språk som blir tala på Fiji, der det er offisielt språk. Det blir snakka av 340 000 fijianarar, litt under halvparten av befolkninga. I tillegg har 200 000 menneske det som andrespråk. Det finst også fleire talarar på Nauru, New Zealand, Vanuatu og i USA.
Påskeprosesjon
Det er vanleg å halda påskeprosesjon på langfredag i ei rekkje katolske land, som Italia, Portugal, Spania, Malta, Filippinane og i Latin-Amerika.
Fijiansk
Fijiansk er eit VOS-språk, det vil seie at standard setningsoppbygging er verbal-objekt-subjekt.
Påskeprosesjon
Ofte blir det halde krossvegsandakt. I prosesjonane kan ein ha med bilde eller skulpturar som minner om lidingssoga. Desse kan anten berast av deltakarar eller førast på utsmykka vogner.
Fijiansk
Fijiansk blei offisielt språk på Fiji med grunnloven frå 1997, saman med engelsk og Fiji-hindi.
Påskeprosesjon
Prosesjonane blir ofte haldne av religiøse brorskap eller historiske laug.
Chappel Island
Chappel Island er den største av Donovan Islands, som ligg kring 5 nautiske mil nordvest for Clark Peninsula i den austlege delen av Vincennes Bay. Øya har mange adeliepingvinar som hekkar her. Ho vart først kartlagd frå flyfoto teken av U.S. Navy Operasjon Highjump, 1946–47, og vart namngjeven av Advisory Committee on Antarctic Names etter pågripingsbetjent R.L. Chappel, i USA Marine Corps, som var fotograf under flyturane til Operasjon Highjump i dette området.
Påskeprosesjon
I nokre katolske område blir det halde påskeprosesjonar gjennom heile den stille veka. I Sevilla, til dømes, går ulike brorskap i sakte prosesjon frå heimkyrkjene sine til domkyrkja i byen og tilbake. Dei fører med seg religiøse figurar og kan vera kledde i særskilde klede som dekker til heile kroppen, inkludert spisse hattar kalla capirote. Trommer følgjer den langsame, svaiande framfarten deira. Brorskapa kan ha røter tilbake til 1500-talet,
I gresk ortodoks kristendom blir påskeprosesjonar gjerne haldne på langfredagen. Dette er krossprosesjonar der ein fører eit ikon frå kyrkja, gjennom det lokale området og tilbake til kyrkja att. Ikonet er kjend som epitafios, og syner den daude kroppen til Kristus.
Fierzë
Fierzë kan vera:
Engelbert Humperdinck
Engelbert Humperdinck var ein tysk toneskapar frå Siegburg, særleg kjend for operaen Hänsel und Gretel.
Cavendish Laboratory
Cavendish Laboratory er eit fysikklaboratorium ved Cambridge University i Storbritannia. Det vart grunnlagt i 1871 for gåvefond frå William Cavendish, 7. hertugen av Devonshire, ein slektning av Henry Cavendish. Eit av dei mest ansette professorstillingane i fysikk i England er knytte til laboratoriet. Det første Cavendish-professoratet hadde James Clerk Maxwell, og seinare har mellom anna Lord Rayleigh, J. J. Thomson, Ernest Rutherford, Lawrence Bragg og Nevill Mott hatt denne stillinga. Av dei mange store oppdagingane som er gjort ved Cavendish Laboratory kan ein nemne Thomson si oppdaging av elektronet, Rutherford sine undersøkingar av atomkjernen og James Chadwick si påvising av nøytronet.
Siegburg
Siegburg er ein by i Landkreis Rhein-Sieg sør i delstaten Nordrhein-Westfalen i Tyskland med ikring 41 000 ibuarar. Byen ligg 10 kilometer nordaust om Bonn, hovudstaden i førverande Vest-Tyskland.
Byen Siegburg voks sakte fram etter det i 1064 vart bygt eit benediktinar-kloster på ei høgde på staden. Han hadde si stordomstid i det 14. og 15. hundreåret. Siegburg er særleg kjend for sitt pottemakeri.
Toneskaparen Engelbert Humperdinck var og fotballspelaren Wolfgang Overath er frå Siegburg.
Zawita
Zawita (kurdisk Zawîte, arabisk زاويتة, gammalsyrisk ܙܘܝܬܐ) er ein historisk, assyrisk by på kring 5 000 innbyggjarar i Dohuk guvernement i Irak.
Staden er hovudsakleg busett av kurdarar og den nest største gruppa er assyrarar. Før Simele-massakren var byen hovudsakleg assyrisk.
Ei rekkje assyrisk-kristne føretak på staden vart plyndra og brende ned under Dohuk-opprøra i 2011.
Den kamkeramiske kulturen
Kamkeramikken representerer den eldste keramikken i Finland. Kulturen har fått namnet sitt frå 40-50 liter store kar med bølgande mønster som i slutten av perioden hadde avtrykk av kammar.
Område
Området for kamkeramiske føremål er omtrent følgjande: I vest Kalixälven og Bottenvika i Sverige, Finnmark og Troms i Noreg, i sør  Wisla-elva i Polen og i Baltikum m.a. Zvejnieki 1. I det søraustre Russland går den kamkeramiske kulturen sakte over i keramikkstilen funne i Uralfjella
Datering
I Finland kom den kamkeramiske perioden etter Suomusjärvi og Kunda-kulturane. Etter den kamkeramiske perioden kom Kiukaiskulturen, som viser påverknad frå stridsøkskulturen.
Materiell kultur og levemåte
Det har vore ein teori at den kamkjeramiske kulturen i perioden 5 200–2 000 før notida har snakka finsk-ugriske språk, i og med at kulturberarane budde på omtrent det same området som desse språka seinare vart snakka på. Det ser likevel ikkje ut til å vere knytt store folkevandringar til denne kulturen, andre funn enn sjølve keramikken viser til kontinuitet.
Den kamkeramiske folkesetnaden gravla dei daude, og la flintspissar og ravsmykke i grava.
Mesteperten av den finske bergkunsten er frå den kamkeramiske perioden. Til denne perioden høyrer også funn av små menneskefigurar (eller figurin) i leire. <!--
Kampakeraamiset saviastiat
Saven sideaineena käytettiin hiekkaa, kvartsi- tai maasälpämurskaa, asbestia, palanutta luuta, kalkkikivirouhetta, simpukankuorta ja höyheniä tai kasvien osia. Sekoitussuhteet vaihtelivat eri kulttuurivaiheissa ja ryhmissä. Astia valmistettiin kiertämällä savivöitä päälletysten spiraaliksi. Koristelussa käytettiin hammastettua, lyhytpiikkistä "kampaleimasinta". Näitä puu-, luu- tai kivileimasimia on ollut eripituisia ja erilevyisiä. Kuvioinnissa on käytetty myös muita painantavälineitä, kuten ruokoja, kierrenuoria, korsia ja kalan sekä linnun nikamia. On myös vain viillelty terävillä välineillä suoria viivoja geometriseksi kuvioinniksi. Kuviot muodostivat astioiden pintaan vaakasuoria vyöhykkeitä. Kuvion muotoa käytetään apuna iän määrittämisessä. Leimakuvion lisäksi jonakin aikana tyypillistä pintakuviointia olivat kuoppapainanteet. Ne lisäsivät astian kestävyyttä poltettaessa valmis astia avotulessa noin 400 °C:ssa. Astiat olivat suhteellisen kookkaita, jopa 45-litraisia.
Tiedetään saviastioita maalatun Keski- ja Itä-Euroopan neoliittisissa kulttuureissa. Samaa on havaittu Suomessakin, vaikka sitä ei ole systemaattisesti tutkittu. Suomalaisissa saviastioissa on havaittu mahdollisia jäämiä mustasta ja punaisesta maalista astioiden sisä- ja ulkopinnoilla. Varhaiskampakeramiikassa (Ka I) se olisi harvinaista mutta Säräisniemen keramiikassa (Sär-1 ja Sär-2) yleisempää, kuten myös tyypillisessä kampakeramiikassa (Ka II). Kierikissä löydettyjä, mustalla maalattuja sirpaleita on tutkittu maalin koostumuksen selvittämiseksi. Musta pigmentti on ilmeisesti hematiittia, jossa on joukossa myös kuparin ja titaanin yhdisteitä.
Jaottelu
Suomen löydöt on perinteisesti jaettu Aarne Äyräpään (1930) mukaan seuraaviin tyylisuuntiin. Tämä jaottelu tuottaa varsinkin rannikkoseutujen ulkopuolella vaikeuksia (ajoitukset ovat konventionaalisia eikä kalibroituja):
Kukin tyylilajeista I–III jaetaan vielä nuorempaan ja vanhempaan muotoon, esimerkiksi Ka I:1 ja Ka I:2. Tämä Äyräpään ajoitus perustuu rannansiirtymiskronologiaan. Nykyään käytetyllä radiohiiliajoituksella saadaan esimerkiksi Karjalankannaksen kampakeramiikan sirpaleille kalibroiduksi kokonaisikä-intervalliksi vuodet 5 600–2 300 eaa.
Kampakeramiikan sisällä on useita omaleimaisia ryhmiä, esimerkiksi:
Lisäksi erotetaan muun muassa Uskelan, Sipilänhaan ja Jäkärlän keramiikat omiksi ryhmikseen sekä asbestikeramiikka muunnelmineen, joita ovat muun muassa Kierikin, Pöljän ja Jysmän keramiikka.
Varhaiskampakeramiikan nimi 'Sperrings-keramiikka' tai jopa "Sperrings culture" juontuu ensimmäisen löytöpaikkansa Espoon Peringin ruotsinkielisestä nimestä Sperrings. -->
Språk
Også arkologane har vore skeptisk til å knytte arkeologiske kulturar så klårt til språk som det tradisjonelle synet gjorde.
Andre kamkeramikk-kulturar utanfor Europa
Ein har også funne kamkeramikk langs øvre del av Volga, sørlege Sibir, Bajkalsjøen, det mongolske platået, Liadong-halvøya og på Korea-halvøya. Den eldste kamkeramikken vart funnen i utgravingar av Liao-sivilisasjonen frå Xinglongwa-kulturen (6200-5400 fvt.).
Nikab
Nikab (niqāb) er eit hovudplagg som dekker heile andletet, men ikkje auga. Plagget vert bore av nokre muslimske kvinner som ein del av ein heldekkende hijab. Plagget vert brukt mykje i delar av Midtausten, men kan òg finnast brukt i Nord-Afrika, Søraust-Asia og det Indiske subkontinent. Plagget er mest utbreidd i landa på Den arabiske halvøya.
Forbod
Nytta av ansiktdekkende slør har vore omstridt moderne tid. Spesielt i den vestlege verda der enkelte land har nedlagt forbod mot det. I 2015 fekk Frankrike medhold av Den europeiske menneskerettsdomstolen for eit slikt forbod for offentleg tilsette. Eit tilsvarande forbod mot å dekkja til andletet på offentleg stad fekk støtte frå same domstol i 2014. Fleire andre land har heilt eller delvis forbod eller restriksjonar mot ansiktdekkende slør.
Plagget er òg forbode i fleire muslimske land, blant dem Syria, Tyrkia og Egypt.
Bergheim i Austerrike
Bergheim er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 15,2 km² og i kring 5 200 ibuarar. Landsbyen Bergheim ligg ved nordgrensa til byen Salzburg, 435 meter over havet.
Gair Mesa
Gair Mesa er den sørlegaste mesaen i Mesa Range i Victoria Land i Antarktis. Det vart namngjeve av den nordlege geologiske gruppa frå New Zealand, 1962–63, etter H.S. Gair, ein geolog og leiar for denne gruppa.
Anif
Anif er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 7,6 km² og i kring 4 100 ibuarar. Den omfattar landsbyane Anif, Neu-Anif og Niederalm. Landsbyen Anif ligg ved sørgrensa til byen Salzburg, 434 meter over havet.
The Bel-Airs
The Bel-Airs var eit tidleg og viktig surferockband frå South Bay i Los Angeles og var aktiv tidleg i 1960-åra.
Då dei vart oppløyst skipa gitaristen Eddie Bertrand Eddie & the Showmen i 1964, medan gitaristen Paul Johnson vart med i Cat Mother & the All Night Newsboys i 1970. Den opphavlege Bel-Airs-trommisen Dick Dodd vart med Bertrand i Eddie & the Showmen, og spelte seinare i The Standells, der han spelte trommer og song på hitten deira «Dirty Water» frå 1966. Richard Delvy erstatta Dick Dodd på trommer og skipa seinare surfegruppa The Challengers.
Johnson har halde fram med musikk og har mellom anna vore medlen i Jim Fuller si utgåve av The Surfaris sidan 1990. Bertrand fortsette òg med musikkk og turnerte som Eddie and the Soundwaves. Dodd har delteke i fleire nyare utgåver av The Standells.
Tsjerdyn
Tsjerdyn (russisk skrift Че́рдынь) er ein by i Perm kraj i Russland med om lag 5000 innbyggjarar. Han ligg ved elva Kolva, rundt 270 km nord for Perm.
Tsjerdyn vert marknadsført for turistar som hovudstaden i det forhistoriske Store Perm, men primærkjelda for denne informasjonen finst ikkje. Byen vart erobra av russarane i 1472, men vart framleis styrt av lokale «fyrstar» til 1505.
Byen er òg kjend som eksilstaden til Osip Mandelstam i 1934.
Odd Inge Olsen
Odd Inge Olsen er ein tidlegare fotballspelar frå Hitra i Sør-Trøndelag. Han var 1996–2001 aktiv i Molde Fotballklubb og 2001–2004 i Rosenborg Ballklub. I de fleste år ein innsatsfylt midtbanemann, til sist forsvarsspelar.
Klubbspel
Olsen spelte i 1987 og 1988 på Kolstad i femtedivisjon. Åra mellom 1989 og 1994 var han aktiv for Melhus IL, bortsett frå vårsesongen 1991, då han var Strindheim-spelar. Etter å ha spelt på Nardo sitt lag i 1995-sesongen, vart han overført til Molde FK mot 140 000 kroner. Frå 1996 til august 2001 var Olsen ein iherdig midtbanespelar på Molde sitt lag i eliteserien. Gjennom aggressiv innsats og mange skåringar bidrog han til at laget kom på andreplass i eliteserien i så vel 1998 som 1999. Etter over 200 kamper i MFK-trøya, vart han i august 2001 overført til Rosenborg BK mot 2,5 millionar kroner. I RBK måtte Olsen oftast starte som innbytar, men fekk nok kampar til å verte seriemeister kvart år 2001–2004. I 2005 og 2006 var han sideback i Stabæk IF til han vart skadd og la opp.
Landslagsspel
4. september 1997 fekk Olsen 7 minutt som innbytar mot Aserbajdsjan i Baku. Vel ein månad seinare spelte han andreomgangen i ein mållaus kamp mot Colombia på Ullevaal stadion.
Merittar
Seriemeister: 2001, 2002, 2003, 2004 med Rosenborg BK Sølvmedalje i serien: 1998 og 1999 med Molde FK
UEFA-cupfinalen i fotball 1973
UEFA-cupfinalen i fotball 1973 stod mellom engelske Liverpool FC og vesttyske Borussia Mönchengladbach og vart avvikla med heime- og bortekamp for kvart av laga. Fyrste oppgjeret fann stad 10. mai på Anfield Road i Liverpool framfor vel 41 000 tilskodarar, returkampen 23. mai på Bökelbergstadion i Mönchengladbach med knapt 35 000 på tribunane. Liverpool FC vann pokalen med sluttsiffera 3 mot 2.
Kampane
På Anfield Road skåra Kevin Keegan to mål for Liverpool i den fyrste omgangen, etter pause la Larry Lloyd på til 3-0.
Laga
Liverpool-mannskapet bestod av Ray Clemence, Chris Lawler, Larry Lloyd, Emlyn Hughes, Alec Lindsay, Tommy Smith, Peter Cormack, Ian Callaghan, Kevin Keegan, John Toshack, Steve Heighway. Brian Hall var innbytar i heimekampen, Phil Boersma i bortekampen.
Borussia-spelarane var Wolfgang Kleff, Günter Netzer, Rainer Bonhof, Berti Vogts, Herbert Wimmer, Dietmar Danner, Christian Kulik, Henning Jensen, Bernd Rupp, Jupp Heynckes. Heinz Michalik og Ulrich Surau deltok i kvar sin kamp, Allan Simonsen var innbytar i bortekampen.
Dommarar
Erich Linmayr frå Austerrike var kampleiar på Anfield Road, Pavel Kazakov frå Sovjetunionen på Bökelbergstadion.
Ola Røtvei
Ola Røtvei er ein norsk gardbrukar og politikar frå Oppdal. Han var stortingsrepresentant 1990-2001 for Arbeidarpartiet og ordførar i Oppdal kommune i til saman 16 år.
Røtvei var ordførar i Oppdal kommune valperioden 1988 til 1991. Frå hausten 1990 til 1993 møtte han på Stortinget som vararepresentant for statsråd Gunhild Øyangen frå Sør-Trøndelag. Deretter hadde han fast stortingsplass i tida 1993-2001. Aller desse stortingssesjonane var han med i Samferdslekomiteen, nestformann i komiteen frå mars 2000 til ut sesjonen 2000/01.
Då Arbeidarpartiet fekk langt færre representantar etter Stortingsvalet 2001, vart ikkje Røtvei attvald, men måtte nøye seg med å vere fyrste vararepresentant. Han gjekk då tilbake til kommunepolitikken og var ordførar i Oppdal frå 2003 til 2015.
Morges
Morges (Latin: Morgiis ) er ein by og ein kommune i den sveitsiske kanton Vaud, i distriktet Morges. Kommunesenteret ligg 374 meter over havet.
Byen ligg ved nordbreidda av Genfersjøen. Morges er hovudstad i eit distrikt som har namn etter byen.
Byparken terminal
Byparken er den nordlege terminalen på linje 1 på Bybanen. Terminalen ligg sentralt i Byparken i Bergen sentrum rett utanfor Telegrafbygningen, med overgang til buss i Olav Kyrres gate.
Interdikt
Interdikt (av latin interdictum, «forbod») er ei religiøs avstraffing innan den katolske kyrkja som går ut på at kyrkja ein viss stad innstiller verksemda si. Ho delar ikkje ut sakrament og avsluttar alle offentlege gudstenester.
Einar Sagen
Einar Kristofer Sagen var ein norsk målmann, offiser og forfattar fødd i Oslo.
Interdikt
Interdikt kan omfatta ei enkeltkyrkje, eit distrikt, ein provins eller eit heilt land. Straffa kom først i bruk i tidlegmellomalderen, og namnet «interdikt» kom først i bruk rundt år 1200. I mellomalderen var interdiktet eit viktig våpen, som pavar ofte nutta med hell i høve til vanskelege fyrstar og land. I seinare tid har han gått mykje ut av bruk, og blir tortsettberre brukt i form av lokale forbod for svær små område. Det finst likevel framleis såkalla interdictum personale, utestenging av enkeltpersonar som ei mildare form av ekskommunikasjon for lekfolk. For geistlege er interdikt ei mildare form for suspensjon.
Einar Sagen
Sagen utdanna seg til offiser og vart utnemnd til major i 1918. Sagen var svært kritisk til forsvarspolitikken som vart ført av arbeidarpartiregjeringa, og peika på faren for tysk åtak etter 1934 dersom ikkje Forsvaret vart sterkare. Han var ein ihuga målmann og underviste i nynorsk på Krigsskulen frå 1932. Han tok avskil frå Hæren i 1936.
Sagen skreiv Skytebok for gutar i by- og landsskular (1910), omsette Soldatens Bok - Hermannsboki (1913) og gav ut Militær ordliste med nynorsk tyding (1932). I 1936 publiserte han forsvarsbrosjyren ''Då krigen kom. Noregsveldets endelege undergang'', som tydeleg varsla om det som kom til å henda den 9. april 1940. I 1945 gav han ut Noregs undergang og attreising der han drog fram alle dei mistaka Nygaardsvoldregjeringa hadde gjort på forsvarsfeltet.
Khamisiyah
Khamisiyah (arabisk الخميسية) er eit område sør i Irak, kring 350 km søraust for Bagdad, 200 km nordvest for Kuwait by og 270 km nord for Al Qaysumah. Khamisiyah er ein del av guvernementet Dhi Qar. Området består av fleire små byar, som Khamisiyah og Sahalat, og har kring 8 500 innbyggjarar totalt. Det er truleg mest kjend for ammunisjonslageret som vart bygt under regimet til Saddam Hussein.
Stripehovudstifthale
Stripehovudstifthale (Cranioleuca hellmayri) er ein fugl i omnfuglfamilien som er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta. Utanom dette området er det kjent eitt funn i Perijá, nordvestre Venezuela.
Skildring
Stripehovudstifthalen er ein liten omnfugl med kroppslengd på rundt 14 centimeter og masse på ca. 15 gram. Han arvar typiske trekk i morfologi for slekta Cranioleuca; har relativt kortare hale enn somme andre stiftehaleslekter, og halen endar i ein dobbel tupp. Oversida er brun, der venger og hale er meir raudbrune enn ryggen. Undersida er lys gråbrun, strupen nær kvit.
Det karakteristiske for arten er hovudet som har kastanjeraud krone med gråsvarte striper. Han har ei smal, lang og nær kvit augebrynstripe.
Han lever helst i skog og gjenreist skog mellom 1520 og 3000 moh. Her beitar dei på leddyr frå midten av trekroner og opp mot toppen. Dei beitar gjerne parvis i fleirartsflokkar.
Reiret er fletta av gras og hengt opp i ei grein. Hekketida er i september til november.
Storleiken på populasjonen er rekna som stabil, men han er ikkje estimert. Arten er skildra som vanleg i utbreiingsområdet, og IUCN har kategorisert han som livskraftig, LC.
Bakgrunnsstoff
Bilete av stripehovudstifthale på flickr.com
Naxalittar
Naxalittar er medlemmer av ein revolusjonær venstreradikal rørsle i India. Ho har namn etter Naxalbariområdet i Vest-Bengal, der ho oppstod på 1960-talet. Rørsla dreiv omfattande geriljaverksemd rundt 1970, men blei svekka etter ein motoffensiv frå dei indiske styresmaktene i 1971.
I 1990-åra var enkelte fraksjonar aktive, særleg i Bihar og Andhra Pradesh. Naxalittane er ideologisk forankra i maoismen, og knytte band til maoistgeriljaen i Nepal. Rørsla har også hatt aktivitet i delstatane Jharkhand, Orissa, Bihar, Chhattisgarh, Andhra Pradesh, Uttar Pradesh, Karnataka og opphavsstaden Vest-Bengal.
Rørsla var framleis aktiv på 2010-talet, og er eit viktig tryggleiksspørsmål i India. Kampen mellom naxalitane og styresmaktene har kravd fleire tusen dødsoffer, mange av dei sivile. Rørsla hevder ho kjempar for rettane til oversette bønder. Naxalittane ønskjer å skipa eit kommunistisk samfunn gjennom ein væpna kamp mot det dei meiner er den «semi-koloniale» og «semi-føydale» styreforma i India.
Sølvdukkar
Sølvdukkar (Podiceps occipitalis) er ein medlem av dukkarfamilien med utbreiing i Sør-Amerika og Falklandsøyane. Det er ein relativt liten og for det meste grå dukkar, den minste i den biologiske slekta Podiceps.
Skildring
Sølvdukkaren når ein kroppsstorleik mellom 25 og 28,5 centimeter. Vekta varierer mellom 340 og 400 gram. Dette er ein ganske korthalsa art med eit lite, konisk nebb. Fjørdrakta er stort sett lys skifergrå med mørkare overside enn kroppssider og mørk, skifergrå hette. Fjørene er relativt lange, noko som gir sølvdukkaren eit noko oppblåst utsjånad. Fjørene på sidene av hovudet er noko lengre i hekkedrakta og dannar dust som glitrar i ei koparaktig farge. Bakhalsen er svart og endar i eit tynnt strek. Halsen er elles kvit. Kroppssidene og flankane er kvitaktige med små mørkegrå flekker. Undersida av kroppen er kvit. Auga er klårt oransjeraude, nebbet er svart. Beina og føtene er svarte.
Arten er inndelt i to underartar, men mellom anna Birdlife International handsamar dei som to artstakson. Dette er to populasjonar som lever totalt åtskilde:
Føda til sølvdukkaren er hovudsakleg små leddyr slik som insekt og biller, dessutan små krepsdyr og småfisk.
Status
Den nordlege underarten har hatt stor tilbakegang i populasjon og utbreiing, og er klassifisert som nær truga. Populasjonen av den sørlege underarten er òg minkande, men har fått status livskraftig hos Birdlife International.
Pyroksmangitt
Pyroksmangitt er eit raudt til brunt mineral, eit triklint pyroksenoid. Kjemisk sett er det eit jernhaldig mangansilikat (Mn,Fe)7Si7O21. Eit tilsvarande mineral med områdande jarn, pyroksferroitt, er funne i bergartar frå månen.
Det vart først skildra i 1913 og kalla opp etter mineralgruppa pyroksen.
Det er funne i jernmanganmalmar i Ofoten.
Stian Blipp
Stian Blipp Glopholm er ein norsk hiphopar, beatboxar og programleiar.
Stian vart kalla «Blipp» av venane sine på grunn av måten han beatboxa på, og tok seinare Blipp som etternamn. Blipp vart fyrst kjend då han deltok i finalen under den fyrste sesongen av Norske Talenter i 2008 saman med breakdancegruppa Absence Crew. Dei deltok under namnet Absence & Blipp. Han har sida leia radioprogrammet Verdens rikeste land på NRK P3. I 2012 vart Blipp tilsett i TV 2 som programleiar for den femte sesongen av Norske Talenter. I 2013 var han den fyrste som leia den norske versjonen av Idol åleine. Frå 2018 til 2021 var han programleiar i Senkveld saman med Helene Olafsen.
Tsjermoz
Tsjermoz (russisk Чермо́з) er ein by i Perm kraj i Russland med om lag 4000 innbyggjarar. Han ligg ved Kama-reservoaret, rundt 90 km nord for Perm.
Louth i Lincolnshire
Louth er ein marknadsby i Lincolnshire i England. Han er kjend som «hovudstaden i Lincolnshire Wolds», og ligg på staden der den eldgamle vegen Barton Street kryssar elva Lud.
Store delar av sentrum består av teglbygningar frå 1600- og 1700-talet. Soknekyrkja St. James kyrkje har eit nitti meter høgt spir, som skal vere det høgaste på noko soknekyrkje i Storbritannia, og det nest høgaste etter Salisburykatedralen.
Historisk er byen mest kjend som staden der Lincolnshireopprøret, den første fasen av Nådens pilegrimsferd, braut ut hausten 1536.
Charlton Island
Charlton Island er den vestlegaste av Frazier Islands, som ligg i Vincennes Bay i Antarktis. Ho vart kartlagd frå flyfoto teken av U.S. Navy Operasjon Highjump (1946-47) og U.S. Navy Operasjon Windmill (1947-48). Ho vart namngjeven av C.R. Eklund etter sjefselektrikar Frederick E. Charlton i U.S. Navy ved Wilkes Station i 1957.
Pyroklor
Pyroklor er eit mineral danna som eit oksid av niob, kalsium og natrium, (Ca,Na)2Nb2O6(O,OH,F), med kubisk symmetri. Det inneheld noko thorium. Mineralet kan ha fargar som svart, sjokoladebrunt, raudbrunt, raudoransje, oransje gulbrunt og gult. Det kan opptre i metamikt tilstand.
Byparken i Bergen
Byparken terminal på Bybanen i Bergen ligg i Byparken.
Pyroklor
Pyroklor vart først skildra frå Stavern av F. Wöhler i 1826, etter eit funn av by N.O. Tank. Det vart gjeve namnet «pyroklor» av J.J. Berzelius. Namnet er sett saman av dei greske orda for 'grønt' og 'eld', og viser til fargen det vanlegvis får når det blir tent på.
Mineralet finst fleire stader i Noreg, og er vanleg på syenittpegmatittar ved Larvik og Langesundsfjorden. Det er også mellom anna funne på Alnö i Sverige, nær Schelingen, Kaiserstuhl i Baden-Württemberg, i Eifel i Tyskland, i Lovozerofjella på Kolahalvøya, i Narssarssuk på Grønland, i Pandaåsen nær Mbeya i Tanzania, på Roumaøya i Guinea og på Mt. Weld i nærleiken av Laverton i Vest-Australia.
Ein varietet som opptrer i karbonatittar blir kalla koppitt.
I den større pyroklorgruppa finn ein mellom anna òg mikrolitt (med meir tantal enn niob) og betafitt (som skal ha meir titan enn niob og tantal), coulsellitt, som er kjenneteikna av mangan- og jerninnhald, elsmoreitt, ralstonitt og roméitt, sistnemnde kalla opp etter Jean Baptiste Louis Romé de L'Isle, far til krystallografien og kjenneteikna av høgt antimoninnhald.
Det finst ein stoffklasse av uorganiske samband med same eller liknande struktur som mineralet pyroklor.
Chugunov Island
Chugunov Island er ei lita isdekt øy, som ligg ytst i Shackleton isbrem, mellom Denmanbreen og Scottbreen. Ho vart kartlagd frå flyfoto teken av U.S. Navy Operasjon Highjump, 1946–47. Ho vart fotografert på ny av den sovjetiske ekspedisjonen i 1956 og seinare kalla opp etter N.A. Tsjugunov, ein luftforskar som mista livet i Antarktis i 1958.
Galatos Peak
Galatos Peak er eit fjell, 2045 moh, som ligg heilt nordvest i Salamander Range i Freyberg Mountains i Antarktis. Det vart namngjeve av den nordlege geologiske gruppa frå New Zealand, 1963–64, etter Galatos, ein landsby på Kreta som var knytt til Lord Freyberg og 2nd New Zealand Expeditionary Force under andre verdskrigen.
Tropojë
Tropojë er ein landsby og ein kommune i regionen Kukës i Albania. Kommunen ligg langt nord i landet og grensar i vest til regionen Shkodër, i nordaust til nabolandet Kosovo og i nord til Montenegro.
Kommunen vart oppretta gjennom ei admininistrasjonsreform i 2014, ved at den tidlegare bykommunen Bajram Curri vart slått saman med landkommunane Fierzë, Lekbibaj, Margegaj, Llugaj, Bujan, Bytyç og Tropojë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Bajram Curri.
Ved folketeljinga i 2011 hadde den dåverande landkommunen 4 117 innbyggjarar, medan dei åtte kommunane som i dag utgjer storkommunen Kukës, til saman hadde 20 517 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Tropojë. Den dåverande landkommunen omfatta sjølve byen Korçë og busetnadene:
Fanden og futen
«Fanden og futen» er eit norsk folkeeventyr som handlar om at fanden som vil henta ein fut til helvete. Han møter ulike folk som forbannar dyr og ungar, men seier det ikkje er av hjarta. Til slutt møter han ein mann som ønskjer futen til fanden, og det seier han er av hjarta. Dermed tek han med seg futen.
Eventyret i si best kjende norske utgåve blei oppskrive av Peter Christen Asbjørnsen i Oslo og trykt i Norske Folkeeventyr i 1876.
Eventyr av dette slaget er utbreidde i Nord-Europa. Det har AT-nummer 1186. Det danna utgangspunkt for «The Friar's Tale», ei av forteljingane i Canterbury Tales av Geoffrey Chaucer.
Sebi
«Sebi» er ein synthpopsong frå 2019 som vert framført av den slovenske duoen zalagasper (i 2019 under namnet Zala Kralj & Gašper Šantl). Songen vann den slovenske songtevlinga EMA 2019 og var det slovenske bidraget til Eurovision Song Contest 2019 i Tel Aviv i Israel, der han enda på 15. plass i finalen.
Om songen
«Sebi» er skriven av kjærasteparet Zala Kralj og Gašper Šantl. Dei to møtte kvarandre på Instagram, vart kjærastar og danna duoen Zala Kralj & Gašper Šantl sommaren 2017. Same år spela dei inn sin fyrste song saman, «Valovi», som vart heidra med fleire musikkprisar i Slovenia.
«Sebi» var eit av ti bidrag i den slovenske musikktevlinga EMA 2019 i regi av kringkastaren RTVSLO 16. februar 2019. Tevlinga er den slovenske uttakinga til Eurovision Song Contest. Songen avanserte til superfinalen, der han vann med 72,89 prosent av telefonrøystene. «Sebi» vart dimed det slovenske bidraget til Eurovision Song Contest.
Eurovision Song Contest
I januar 2019 vart Slovenia trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Slovenia hadde startnummer 5. «Sebi» vart blant dei ti beste i sin semifinale og kvalifiserte seg dimed til finalen laurdag 18. mai. I finalen vart «Sebi» nummer 15 av 26 bidrag.
Sixten Jernberg
Edy Sixten Jernberg var ein svensk langrennsløpar. Han var ein av Sveriges mestvinnande langrennnarar gjennom alle tider, med ni OL-medaljar og seks VM-medaljar. Mellom 1956 og 1964 vann han eitt individuelt gull i kvar av dei tre olympiske vinterleikane og to ski-verdsmeisterskapane som vart arrangert. Fire gull kom på femmila, medan han i 1960 under vinter-OL i Squaw Valley vann 30-kilometeren. Dessutan var han med på dei svenske stafettlaga som vann VM-gull 1962 og OL-gull 1964.
Karriere
Jernberg var frå Lima i Malungs kommune i Dalarna og var heile si tid som aktiv medlem av Lima IF. Han vann femten individuelle gull under svenske meisterskap, og var med å sikre idrettslaget frå heimstaden fem SM-gull i 3x10 km stafett. Han døydde i Mora.
Gullmedaljar i svenske meisterskap
Jernberg vann Vasaloppet i 1955 og 1960. Han vart tildelt Svenska Dagbladets gullmedalje i 1956 og Holmenkollmedaljen i 1960.
Arnadal kyrkje
Kyrkja vart omfattande restaurert på 1950-talet, og sakristia vart utvida i 1979 og 1981.
På kyrkjegarden står eit bårehus frå 1957.
Statsrett
Statsrett, statsforfatningsrett eller konstitusjonell rett er rettsreglane om konstitusjonen til ein stat.
Den er overordna både dei andre delane av offentleg rett og overordna privatretten. Forvaltingsretten, strafferetten og prosessretten blir ofte rekna som delar av offentleg rett, men berre dei grunnleggjande rettsreglane som lovverket byggjer på, blir rekna som statsforfatningsrett. Grensa mellom statsrett og forvaltingsrett kan vere noko flytande, men ein kan seie at statsretten tar for seg dei grunnleggjande reglane om korleis staten skal organiserast, og om tilhøvet mellom stat og individ, medan forvaltingsretten tar for seg detaljreglane og reglane om forvaltningsorgan under regjering og departement. Statsrett må ikkje forvekslast med folkerett, som er rett mellom statar, ikkje mellom individ. På menneskerettsområdet har individa rettar både etter statsretten og etter folkeretten.